ભૂતપૂર્વ કેપ્ટન સુનીલ ગાવસ્કરે પણ ભારતીય બેટ્સમેનોને સંયમ રાખવાની સલાહ આપી છે અને અજિંક્ય રહાણેની બેટિંગની પ્રશંસા કરી છે. ગાવસ્કરે કહ્યું છે કે, ”રહાણેએ બાંગ્લાદેશ અને શ્રીલંકામાં કેટલીક ઇનિંગ્સમાં રન ના બનાવવા છતાં હિંમત રાખી. મારું માનવું છે કે જ્યારે તમે ખુદ પર વિશ્વાસ કરતા હોય અને સંયમ રાખતા હો ત્યારે આવું કશુંક બની શકે છે. મારી બધાને સલાહ છે કે એ તથ્યથી પરેશાન થવાની જરૂર નથી કે તમે એ પીચ પર રન નથી બનાવી રહ્યા, જેમાંથી બોલરને મદદ મળી રહી હોય.